Indrek Paas ja tema maailmavaade, mis on väliselt peamine telg "Tõe ja õiguse" viie osa tervikuks kuuluvuses, on passiivne ja ehituslikult lõtv. Just tema vaimulaad ja tegumood paneb kõike laiaks valguma. Raske oli tema abil kuidagi üksikut osagi lõpetada. Lõpetamiseks oli tarvis midagi tugevamat. Selleks on rakendatud emale kiviga viskamise motiiv ja Tiina. Nendel on ,,Tões ja õiguses" tähtis ehituslik ülesanne ja nad tunduvad  kunstlikkudena, kuigi nad kujunevad sügavkunstilisteks joon­teks.